Spinningupüügivõistlus Oiu kala 2015
Tulemused
Spinningupüügivõistlus Oiu Kala 2015 võistlusel osales kokku 35 inimest kokku 19 paadiga. Täname kõiki osalejaid ning sponsoreid!
|Koht||Nimi||Punktisumma||Naised|
|1||Agneriin Heinmäe||2180|
|2||Julia Ivanova||1440|
|3||Viivi Liias||1160|
|4||Merilin Sibul||1150|
|Koht||Nimi||Punktisumma||Mehed|
|1||Enno Toomla||5604|
|2||Denis Manov||4340|
|3||Jaak Visnapuu||4042|
|4||Urmet Saar||2811|
|5||Allan Jaakus||1850|
|6||Valmar Lilleoja||1518|
|7||Valmo Kilk||1364|
|8||Teet Talve||990|
|9||Kaido Olev||752|
|10||Aivo Eomois||552|
|11||Stanislav Pesjukov||422|
|12||Tarmo Liias||330|
|Koht||Nimi||Punktisumma||Noored|
|1||Nikita Smirnov||342|
|2||Sander Jaska||258|
|3||Tõnis Toom||98|
Info:
Võistluskoht: Võrtsjärv ja Tänassilma jõgi
Aeg ja koht: 18. juuli 2015 a Oiu Sadam»
Paatide vettelaskmine kell 06.00-09.00
Veeskamine Oiu Sadamast (vt linki)
Registreerimine 8:30-9:15
Kalapüük 9:30-15:00
Kaalumine 15:00-15:30
Autasustamine 15:30
Ajakavas võib tulla veel muudatusi!
Võistlusklassid on mehed, naised ja noored kuni 17 (k.a.).
Autasustatakse parimaid meeste, naiste ning noorte kategoorias ning suurima kala tabajat ja mitmed auhinnad loositakse välja kõigi osavõtjate vahel.
Oiu sadamas on pakkuda ka rendipaate (piiratud koguses), täpsema lisainfo saamiseks palun kirjutada korraldajale ning tema kaudu saab ka võistluseks paadid broneerida.
Üritust toetavad - Keskkonna Investeeringute Keskus, Kalastustarvete müük ja rent - kalastus.eu, Eppinger Landid, Leibur, Oiu Sadam, jt koostööpartnerid.
KÕIKIDE EELREGISTREERUNUTE VAHEL LOOSITAKSE VÄLJA SPINNINGUPÜÜGIKOMPLEKT 150€ VÄÄRTUSES!
Registreerimine:
- Võistlusele eelregistreerimine on avatud 8.juulini (k.a.) soodushinnaga 7 eurot võistleja kohta (noortel 5 eurot). Alates 9. juulist on osavõtutasu (olenemata vanusest) 10 eurot.
- Registreerimine käib e-maili kaudu firstname.lastname@example.org või läbi e-poe (OSTA PILET SIIT»), saates võistlejate nimed (noortel märkida nime taha NOOR).
- Osalustasu palun kanda Baltic Business Management OÜ arveldusarvele EE297700771001022798 (LHV). Ülekandes märkida ära inimeste nimed, kelle eest makse tehakse.
- Võimalik on registreerida ka kohapeal. Sel juhul on osavõtutasu samuti 10 eurot võistleja kohta (olenemata vanusest).
- Eelregistreerimisel sisaldab osavõtutasu kuuma suppi.
- Kõikidele registreerinutele sisaldab osavõtutasu Oiu sadama slipi kasutust võistluse päeval.
- Kontaktisik Marko Maisa, email@example.com või +372 533 25 055
- PS! Võistlustasu sisaldab EELREGISTREERUNUTELE kehakinnitust, sest siis saame kindlasti garanteerida, et võistleja ei jääks ilma supist.
Reeglid:
- Püük toimub paatidest. Paadisolijate arvu ei piirata, kuid tuleb kinni pidada paadi mahutavusest. Ühe inimese kohta maksimaalselt kolm püügivahendit.
- Paatidel on lubatud kasutada mootorit.
- Kõigil paadisolijatel soovitav kanda päästeveste (paadis peab kindlasti olemas olema vastavalt inimeste arvule).
- Püügivahendiks on spinning rulli ja landiga (lendõnge kasutamine keelatud). Keelatud on õngitsemine.
- Enne võistlust on keelatud tegeleda kalapüügiga, kõik ettevalmistused püügi jaoks võib teha enne võistluse algust.
- Abivahenditeks võib kasutada kajaloodi, kahva ja sumpa.
- Lubatud on lisaks spinningupüügile trollimine.
- Keelatud on kasutada söödana eluskalu, tõuku, usse jms söötasid. Püüda tuleb ainult landiga.
- Kaalumisele lähevad mõõdus haugid (L- 45cm), kohad (L-51cm) ja ahvenad.
- Kalad arvestatakse ümber punktideks millest iga gramm annab ühe punkti ning iga ahven 10 punkti, haug ja koha 100 punkti. Ahvenatel annab iga gramm kaks punkti.
- Väljapüütud kala tuleb esitada võistlejal kaalumiseks võistluse lõppedes hiljemalt 15.00-16.00
- Alamõõdulised haugid ja kohad kaalumisele ei lähe ja vabastatakse ettevaatlikult ning lastakse järve tagasi.
- Alamõõduliste kalade mitte tagasilaskmisel vette järgneb disklahv.
- Paremusjärjestus selgitatakse kalade kaalumise teel.
- Kui kalade kogukaal on mitmel võistlejal sama, siis võitja selgitatakse võistlejate suurimate kalade järgi.
- Tekkinud prahi palume koristada ja endaga kaasa võtta. Prahti ei tohi visata vette, ega kaldale.
- Püügikoha valik käib printsiibil „kes ees, see mees”.
- Soovituslik kaugus püügi ajal on paatide vahel vähemalt 20m.
- Paatidel on keelatud läheneda lähemale kui 5m (välja arvatud tehniliste probleemide korral ning kohtunikel).
- Kõik võistlejad on järvel/jõel omal vastutusel.
- Korraldajatel on õigus muuta võistlustingimusi.
- Kõik kaebused/rikkumised teiste võistlejate kohta tuleb esitada võistluse ajal või enne autasustamist. Pärast seda esitatud kaebused ei lähe arutlemisele.
- Võistluste peakohtuniku sõna on otsustav ja lõplik.
- Püügil spinninguga peab olema tasutud harrastuspüügiõiguse eest (v.a. soodustatud isikud).
- Võistlejad on kohustatud järgima kehtivaid kalapüügieeskirju.
- KEELATUD on kaalumisele esitada mitte võistleja poolt püütud või ka varem püütud kalu. Soovitavalt tuleks hoida kala elus kuni kaalumiseni.
- Ebasobivate ilmaolude tõttu võib kohtunik peatada võistluse. (Ebasobivaks ilmaoluks loetakse näiteks äikest.)
- Kalad tuleb tuua kaalumisele kohe peale paadist lahkumist, keelatud on käia kalaga ringi.